Alates 2006. aastast Ogier’le legendi lugenud Julien Ingrassia otsustas karjäärile Monza MM-ralliga joone alla tõmmata. Ogier’ uueks paarimeheks on Benjamin Veillas, kes on MM-sarjas sõitnud aastaid Eric Camilliga, kuid on testipäevadel tihedalt puutunud kokku ka Ogier’ga.
Kuigi mehed teavad teineteist hästi, palus Ogier ka oma pikaaegsel sõbral Ingrassial telefon lähedal hoida. «Tean, kui suur väljakutse on ilma Julienita sõita, kuid ma mõistan tema otsust. Kui Monza rallil finišijoone ületasime, ütlesin talle, et ole valmis telefonile vastama, kui ma sind liiga palju igatsen!» avaldas Ogier.